  Майя Бывальцева Удмуртиысь 11 спортсменъёс 2018-тӥ арын Пхёнчханын (Лымшор Корея) ортчоно Шудонъёсы Россилэн олимпи сборноезлэн паськытатэм лыдметаз шедизы. Оглом отчы Россиысь 690 спортсменъёс пыртэмын. Ужкагаз кунысь Олимпи комитетлэн нимлыко сайтаз шараямын. Биатлон: Валентина Телицина Александр Поварницын Ульяна Кайшева Куасэн бызьылон: Владислав Азанов Сергей Ардашев Максим Вылегжанин Константин Главатских Роман Тарасов Дмитрий Япаров Лилия Васильева Фигурной нискылан: Елизавета Туктамышева Та лыдмет нырысь-валысь гинэ луэ, со вошъяськоз на. Олимпи комитетлэн ыстэм муртъёсыз верамъя, ваньмыз потэ, кызьы спортсменъёс асьсэдыз возьматозы калыккуспо ӵошатсконъёсын. Тодэ вайытом, тол Олимпи шудонъёс Пхёнчханын ортчозы 2018-тӥ арын 9-тӥысен 25-тӥ тулыспалозь. Ӵошатсконъёсы  90 кунъёс нырысь-валысь куриськизы. Калыккуспо олимпи комитет 2018-тӥ арын Шудонъёслэн радлыказы куать выль амалъёсты пыртӥз: сноубордын биг-эйр (воргоронъёс но нылкышноос), конькиен бызьылонын масс-старт (воргоронъёс но нылкышноос), кёрлингын дабл-микст но гурезьысь куасэн васьконын командаослэн ӵошатсконзы. Палэнтэмын кык амалъёс — сноубордын параллельной слалом (воргоронъёс но нылкышноос). Тегъёс: Спорт Биатлон Олимпиада ЛизаТуктамышева МаксимВылегжанин ДмитрийЯпаров Удмуртия КонстантинГлаватских куасэнбызьылон фигурнойнискылан  